internet vaartha 129 Views
న్యూఢిల్లీ : ఆభరణాల విక్రయ సంస్థ త్రిభువన్‌దాస్‌ భీమ్‌జీ ఝవేరి (టిబిజడ్‌) ఫ్లిప్‌కార్ట్‌పై ప్రత్యేక వజ్రాభరణాలను విక్రయిస్తున్నట్లు ప్రకటించింది. కంపెనీ ఇందుకు సంబంధించి ఆన్‌లైన్‌ వ్యాపార సంస్థతో ఒప్పందం చేసుకుంది. చెవిరింగులు, వేలి ఉంగరాలు, పెండెంట్లు, బ్రాస్‌లెట్లు, బంగారునాణేలను కూడా ఫ్లిప్‌కార్ట్‌పై విక్రయించనున్నట్లు ప్రకటించింది. అందుబాటుధరల్లో ఫ్లిప్‌కార్ట్‌పై అందించాలని నిర్ణయించినట్లు చెప్పారు. ఇప్పటికే టిబిజెడ్‌ స్నాప్‌డీల్‌తో కూడా ఇదేవిధమైన ఒప్పందం చేసుకుంది. కంపెనీ దేశవ్యాప్తంగా పదిరాష్ట్రాల్లోని 23 నగరాల్లో 30 స్టోర్లు కలిగి ఉంది. విస్తరణప్రణాళికను మొత్తంఫ్రాంచైజీ రూటులో చేపట్టాలని నిర్ణయించింది. 75శాతంఫ్రాంచైజీ, 25శాతం కొత్తగా సొంత స్టోర్లు ప్రారంభించడం ద్వారా విస్తరించాలని టిబిజడ్‌ నిర్ణయించింది.